[{"text_idx": "#000001", "text": "You are previewing: \u201cSwanni armastus\u201d"}, {"text_idx": "#000002", "text": "Marcel Prousti suurteosest \u201cKadunud aega otsimas\u201d (1913-1927) jo\u0303udis 1970-ndate alguses esimesena eesti keelde \u201cSwanni armastus\u201d (\u201cUn Amour de Swann\u201d). Lisaks on eesti keeles ilmunud katke neljandast ko\u0308itest \u201cSoodom ja Komorra\u201d ning 2005. aastal esmakordselt tervikko\u0308itena \u201cTaasleitud aeg\u201d. \u201cSwanni armastus\u201d on tegelikult u\u0308ks osa suurteose esimesest ko\u0308itest \u201cSwanni poolel\u201d (\u201cDu cote\u0301 de chez Swann\u201d). Bo\u0308rsihai Charles Swanni ning kurtisaan Odette de Cre\u0301cy armastuse ja abielu lugu moodustab selles lu\u0308hikese ning omaette kompaktse terviku. Seeto\u0303ttu on \u201cSwanni armastust\u201d sageli eraldi raamatuna va\u0308lja antud ning seda peetakse ko\u0303ige paremaks ja lihtsamaks vo\u0303imaluseks tutvuda Prousti mammutromaaniga. Nii kogu ko\u0308ite kui ka eraldi va\u0308lja antud osa peategelane, jutustaja Maceli perekonnatuttav, Pariisi koorekihti kuuluv juudi pa\u0308ritolu bo\u0308rsimaakler Charles Swann, kes huvitub kunstist ja naistest, armub lootusetult kurtisaan Odette de Cre\u0301ysse. Olles vo\u0303imetu tegelikult armastama, samastab Swann pimestavalt kaunist naist kogutava ja arvustatava kunstiteosega."}, {"text_idx": "#000004", "text": "\u201cKo\u0303ik tema vahekorrad, ko\u0303ik tema flirdid olid olnud mo\u0303ne na\u0308o vo\u0303i keha na\u0308gemisel ta\u0308rganud unistuse enam vo\u0303i va\u0308hem ta\u0308ielik teokssaam, ko\u0303igis neis oli Swann spontaanselt, ennast sundimata vo\u0303lu leidnud; kui aga u\u0308ks vana so\u0303ber esitles teda teatris Odette de Cre\u0301cyle, ra\u0308a\u0308kinud talle daamist enne kui hurmavast naisest, kelle juures tal vahest vo\u0303iks edu olla, ent ja\u0308tnud temas ka\u0308ttesaamatuma mulje, kui see tegelikult o\u0303ige oli, selleks et ro\u0303hutada daamiga tuttavaks tegemise erilist armastusva\u0308a\u0308rsust, siis oli Swann leidnud naise olevat \u2013 ei, ko\u0303ike muud kui ilutu, kuid tema ilu oli seda sorti, mis ja\u0308ttis Swanni u\u0308ksko\u0303ikseks, ei a\u0308ratanud temas va\u0308himatki iha, vaid tekitas koguni seda fu\u0308u\u0308silist vastumeelsust, mida meis a\u0308ratavad \u2013 igau\u0308he puhul erisugused \u2013 naised, kes on selle tu\u0308u\u0308bi vastandid, mille poole veri meid to\u0303mbab."}, {"text_idx": "#000005", "text": "Tal oli liiga ro\u0303hutatud profiil, liiga o\u0303rn nahk, liiga esileku\u0308u\u0308ndivad po\u0303senukid, liiga teravad na\u0308ojooned, et Swannile meeldida. Tema silmad olid ilusad, aga nii suured, et nad oma suurust kanda ei suutnud ja na\u0308gu ro\u0303husid, andes sellele ilme, nagu oleks naise tervis vo\u0303i tuju halb.\u201d"}, {"text_idx": "#000007", "text": "Ole esimene, et hinnata \u201c\u201cSwanni armastus\u201d\u201d Tu\u0308hista vastus"}, {"text_idx": "#000008", "text": "Sinu e-postiaadressi ei avaldata. No\u0303utavad va\u0308ljad on ta\u0308histatud *-ga"}, {"text_idx": "#000009", "text": "Salvesta minu nimi, e-posti- ja veebiaadress sellesse veebilehitsejasse ja\u0308rgmiste kommentaaride jaoks."}, {"text_idx": "#000012", "text": "\u201cKellel on Venemaal hea elada\u201d"}, {"text_idx": "#000013", "text": "\u201cDiletantide teekond\u201d I ja II osa, 2 raamatut"}, {"text_idx": "#000014", "text": "Raamatuid ei osta. Raamatute otsimisest"}, {"text_idx": "#000015", "text": "Vana ja hea veebilehel ja e-poes kasutatakse ku\u0308psiseid. Veebilehe kasutamist ja\u0308tkates no\u0303ustute ku\u0308psiste kasutamisega."}]